# Kontrakt om overtagelse af [xxxxx Vandværk]

**1. Aftalens parter**

[xxxxx Vandværk]

[adresse]

[postnummer og by]

(xxxxx Vandværk)

og

[xxxxx Vandværk]

[adresse]

[postnummer og by]

(xxxxx Vandværk)

(Herefter samlet kaldet Parterne)

**2. Baggrund for aftalen**

Parterne er blevet enige om, at [navn på det forsættende vandværk] skal overtage forsyningen af kunder, der i dag er tilsluttet [navn på det overtagne vandværk]. Kort over de således forsynede kunder vedlægges som aftalens bilag 1. Overtagelse af forsyningen af de tilsluttede kunder sker ved en overdragelse af aktiver og passiver samt rettigheder og forpligtelser nævnt i denne aftale.

Konkret og med virkning fra den [dato] overtages fra de øvrige parter samtlige disse selskabers aktiver og passiver. I henhold til de foreliggende reviderede og godkendte årsrapporter for [20xx] for disse selskaber, hvorefter disse opløses.

Kommunen orienteres om overtagelsen.

Overtagelsen gennemføres under forudsætning af, at aftalen bliver endeligt godkendt af generalforsamlingen i [navne på det overtagne vandværk] i overensstemmelse med vandværkets vedtægter.

**3. Overtagelsestidspunktet**

Parterne er enige om, at overtagelsen nævnt i punkt 2 skal ske med virkning fra [dato].

**4. Aktiver og forpligtelser, der er omfattet af overtagelsen**

**4.1. Hovedanlæg, distributionsanlæg og stikledninger**

[Navn på det overtagne vandværk] overdrager med aftalen det eksisterende distributionsanlæg med forsynings- og stikledninger frem til de enkelte slutkunder.

Kortbilag over placering af hovedanlæg og distributionsanlæg frem til grundgrænsen for hver af de tilsluttede kunder vedlægges som denne aftales bilag 2.

**4.2. Fast ejendom (grunde og bygninger)**

[Navn på det overtagne vandværk] overdrager med aftalen ejendomsretten til al fast ejendom, som [navn på det overtagne vandværk] har adkomst til – tillige med bygninger beliggende på sådanne ejendomme.

Det drejer sig om følgende ejendomme [matrikelnummer].

[Navn på det forsættende vandværk] adkomst efter overdragelsen til disse ejendomme tinglyses særskilt.

**4.3. Boringer**

[Navn på det overtagne vandværk] overdrager med aftalen ejendomsretten til boring [DGU xxxxxxxx] med tilhørende installationer til [navn på det forsættende vandværk].

**4.4. Målere og målerbrønde mv.**

[Navn på det overtagne vandværk] overdrager med aftalen ejendomsretten til installerede vandmålere tillige med målerbrønde og afspærringsanordninger mv. etableret på de tilsluttede ejendomme.

**4.5. Trykforøgeranlæg**

[Navn på det overtagne vandværk] overdrager med aftalen ejendomsretten til trykforøgeranlægget etableret på [matrikelnummer].

**4.6. Deklarationer**

[Navn på det forsættende vandværk] indtræder i [navn på det overtagne vandværk] rettigheder i henhold til tinglyste skøder og/eller deklarationer vedrørende ledninger, trykforøgere og boringer mv. etableret på privat grund.

**4.7. Kunder**

[Navn på det forsættende vandværk] overtager forsyningspligten for samtlige tilsluttede kunder, som overtages med denne kontrakt pr. overtagelsesdagen, jf. punkt 3.

**4.8. Øvrige aktiver omfattet af overtagelsen**

[Navn på det forsættende vandværk] overtager herudover alle øvrige anlægsaktiver og samtlige omsætningsaktiver, som fremgår af [navn på det overtagne vandværk] udarbejdede afslutningsbalance.

**4.9. Bogførte gældsforpligtelser og tilgodehavender**

[Navn på det forsættende vandværk] overtager herudover bogførte gældsforpligtelser og tilgodehavender, der fremgår af den reviderede afslutningsbalance, der udarbejdes forud for overtagelsesdagen.

**5. Forpligtelser, der er omfattet af overtagelsen**

**5.1. Forsyningspligt og ansvar efter vandforsyningsloven**

Indtil overtagelsestidspunktet nævnt i punkt 3, bærer [navn på det overtagne vandværk] som hidtil det juridiske ansvar for vandforsyningen til de tilsluttede kunder, herunder men ikke begrænset til ansvaret for forsyningssikkerhed, vandkvalitet og opfyldelse af forsyningspligten i selskabets forsyningsområde.

**6. Årsafregningen for [årstal]**

[Navn på det overtagne vandværk] forestår på baggrund af en måleraflæsning hos kunderne en slutafregning for perioden fra sidste årsafregning frem til overtagelsesdagen på de hidtidigt gældende vilkår i overensstemmelse med [navn på det overtagne vandværk] regulativ og takstblad.

**7. Rettigheder og forpligtelser, der ikke overtages**

**7.1. Leverandøraftaler**

[Navn på det forsættende vandværk] indtræder ikke i indgåede aftaler mellem [navn på det overtagne vandværk] og leverandører, herunder teleselskaber, laboratorier, forsikringsselskaber og lignende. [Navn på det forsættende vandværk] overtager dataforbindelser på vandværket. [Navn på det forsættende vandværk] håndterer selv kontakt til [navn på leverandør] med henblik på opnåelse af allerede indmålte og indlæste ledningsdata.

Bortset fra abonnementet på dataforbindelser på vandværket og aftalen om ledningsdata, indgår [navn på det forsættende vandværk] selv pr. overtagelsesdagen aftaler med eventuelle leverandører mv. og sikrer selv forsikring af vandinstallationer, distribution og hovedanlæg.

**7.2. Levering af vand på særlige betingelser eller rabataftaler**

[Navn på det forsættende vandværk] indtræder ikke aftaler om levering af vand på særlige betingelser – herunder rabataftaler, henstandsaftaler mv. med tilsluttede kunder.

Eventuelle aftaler om levering af vand på særlige betingelser til tilsluttede kunder betragtes som bortfaldet på overtagelsestidspunktet, hvis ikke [navn på det overtagne vandværk] selv har sikret en opsigelse af sådanne aftaler, idet fremtidig forsyning efter overtagelsesdagen vil ske i henhold til [navn på det forsættende vandværk] regulativ og takstblad.

**7.3. Aftaler om fremtidige tilslutninger**

[Navn på det forsættende vandværk] indtræder heller ikke i aftaler med endnu ikke tilsluttede kunder, uanset om disse foreligger i skrift eller mundtlig form, som er indgået før [dato]. Hvis endnu ikke tilsluttede kunder ønsker tilslutning til vandforsyningen efter overtagelsestidspunktet, vil dette ske i henhold til [navn på det forsættende vandværk] regulativ og takstblad.

**7.4. Tvister**

[Navn på det forsættende vandværk] indtræder ikke i tvister eller retssager, som er opstået vedrørende vandforsyningen før overtagelsestidspunktet. Hvis der foreligger sådanne tvister, kan dette indebære, at nærværende aftale bortfalder i sin helhed, se nedenfor under punkt 9.5.

**7.5. Likvidation af nuværende selskab**

[Navn på det overtagne vandværk] og dette selskabs bestyrelse er ansvarlig for at sikre, at vandværket drevet i selskabsform likvideres i henhold til de gældende regler herfor.

Likvidationen skal ske efter overtagelsesdagen, på et tidspunkt, hvor samtlige rettigheder er overdraget og de nødvendige sikringsakter er udført – herunder skal der være udført tinglysning af adkomst til fast ejendom mv. og tinglysning af ledningsdeklaration mv., jf. punkt 9.2.

[Navn på det forsættende vandværk] orienteres skriftligt om, at alle rettigheder er overdraget og behørigt tinglyst, hvorefter [navn på det forsættende vandværk] skriftligt accepterer, at der sker likvidation af [navn på det overtagne vandværk] som selskab.

**8. Vederlag**

**Valgmuligheder**

1. Hverken [navn på det overtagne vandværk] eller [navn på det forsættende vandværk] modtager vederlag i forbindelse med overdragelsen.

Der opkræves ikke tilslutningsbidrag hos [navn på det overtagne vandværk] i forbindelse med overdragelsen.

1. Ved overdragelsen sker der en værdiregulering, idet egenkapital/overdækning i [navn på vandværk] på overtagelsestidspunktet er mindre end [navn på vandværk] egenkapital/overdækning (beregnet pr. forbruger). Udligningen sker ved at medlemmerne fra [navn på vandværk] over en periode på [antal år] afregner [xxxx kr.] til udligning af forskellen mellem [navn på vandværk] og [navn på vandværk]. Det i takstbladet for [navn på vandværk] forhøjede bidrag pr. forbruger betales med [xxxx kr.] pr. år i perioden [xxxxxxx].

Efter overtagelsen sker afregning efter taksterne i [navn på det forsættende vandværk] takstblad.

Eventuelle skattemæssige konsekvenser for [navn på det overtagne vandværk] af overdragelsen er [navn på det forsættende vandværk] uvedkommende.

**9. Betingelser for overdragelsen**

**Relevant når det forsættende vandværk er omfattet af vandsektorloven**

**9.1. Forsyningssekretariatets godkendelse af, at [navn på det forsættende vandværks] indtægtsrammer bliver forøgede**

Denne overdragelse er betinget af, at Forsyningssekretariatet godkender en højere indtægtsramme for [navn på det forsættende vandværk], der følger af, at [navn på det forsættende vandværk] får et øget antal kunder med overdragelsen af [navn på det overtagne vandværk].

Hvis ikke Forsyningssekretariatet godkender en forøgelse af [navn på det forsættende vandværks] indtægtsramme som følge af overdragelsen, bortfalder denne aftale i sin helhed. [Navn på det forsættende vandværk] kan ikke gøres ansvarlig herfor, og [navn på det overtagne vandværk] kan således ikke kræve erstatning eller kompensation for direkte eller indirekte tab, omkostninger eller andre former for betaling i denne forbindelse.

**9.2. Tinglysning af vandforsyningsanlæg beliggende på privat ejendom**

**Valgmuligheder**

1. Det er en betingelse for overdragelsen, at der er foretaget en sikring af ejerskabet til ejendommen, hvor alle fremtidigt nødvendige vandforsyningsanlæg – herunder men ikke begrænset til trykforøgere, forsyningsledninger, boringer mv. – er beliggende.
2. De respektive vandværkers eventuelle aktiver beliggende på fremmed grund, uden tinglyst ejendomsret, opretholder sin status. [Navn på det forsættende vandværk] foretager efter sammenlægningen en vurdering af behov og konsekvenser, ved eventuelt at tinglyse en deklaration.

**Beliggende på egen grund**

[Navn på det overtagne vandværk] har oplyst, at de aftalte nødvendige anlæg, ligger på ejendomme ejet af [navn på det overtagne vandværk] i dag – og at sikringen af anlæggene således er opnået ved, at ejendommene er ejet af vandværket. Disse ejendomme overdrages til [navn på det forsættende vandværk] i henhold til denne aftale, hvorved det fremtidige ejerskab sikres.

**Beliggende på fremmed grund**

[Navn på det overtagne vandværk] har oplyst, at de aftalte nødvendige anlæg, ligger på [matrikelnummer] ejet af [navn på grundejer] – og at sikringen af anlæggene er opnået ved tinglyst deklaration. [Navn på det overtagne vandværk] er forpligtet til senest den [dato] at fremsende tinglyste deklarationer til [navn på det forsættende vandværk].

**9.3. Aftale af elektroniske målere og etablering af råvandsledning/forsyningsledning/hovedledning**

Parterne har aftalt, at [navn på det overtagne vandværk] med den tilbageværende kapital i selskabet, når der er reserveret et beløb til likvidation af selskabet, færdiggør vandværkets projekt med udskiftning af vandmålere til elektroniske målere/udskifter de eksisterende vandmålere til elektroniske målere.

Øvrig tilbageværende kapital anvendes til hel eller delvis finansiering af en [xxxxx ledning] mellem [navn på det overtagne vandværk] og [navn på det forsættende vandværk].

**9.4. Aktivernes overgang betinget af accept fra de tilsluttede kunder**

Overdragelsen er betinget af, at [navn på det overtagne vandværk] via de foreningsretlige instrumenter har sikret, at der kan ske en lovlig overdragelse af samtlige rettigheder og forpligtelser i henhold til nærværende aftale.

[Navn på det overtagne vandværk] er således ansvarlig for, at Generalforsamlingen for [navn på det overtagne vandværk] lovligt vedtager overdragelsen af aktiver til [navn på det forsættende vandværk] under overholdelse af [navn på det overtagne vandværks] vedtægter.

[Navn på det overtagne vandværk] skal sikre sig, at Generalforsamlingen træffer beslutning om overdragelsen i henhold til denne kontrakt. [Navn på det overtagne vandværk] skal således sikre sig, at der foreligger en gyldig beslutning fra Generalforsamlingen, der rummer en indstilling om, at hvis Generalforsamlingen stemmer ja til overdragelsen så sker det på følgende betingelser:

- [navn på det overtagne vandværk] overdrager samtlige aktiver mv. i henhold til nærværende aftale,

- at andelshaverne i [navn på det overtagne vandværk] bliver kunder i [navn på det forsættende vandværk] efter overtagelsesdagen og herefter vil være reguleret af [navn på det forsættende vandværks] regulativ og takstblad,

- at indskuddet af aktiver mv. i [navn på det overtagne vandværk] erstatter de tilsluttede kunders betaling af tilslutningsbidrag til [navn på det forsættende vandværk], og at hverken [navn på det overtagne vandværk] eller de tilsluttede kunder vil modtage vederlag eller en tilbagebetaling i relation til de således indskudte værdier, og

- at [navn på det forsættende vandværk] ikke efter overtagelsen kan mødes med nogen former for krav fra kunderne, der relaterer sig til [navn på det overtagne vandværks] økonomi eller virksomhed.

Det skal også i indstillingen til Generalforsamlingen præciseres, at hverken bestyrelsen for [navn på det overtagne vandværk] eller [navn på det forsættende vandværk] kan gøres ansvarlig for Generalforsamlingens lovlige beslutning.

I tilfælde af, at [navn på det overtagne vandværk] ikke opnår tilslutning til en indstilling om indgåelse af nærværende aftale, træder nærværende aftale ikke i kraft, men bortfalder i sin helhed. Hverken [navn på det overtagne vandværk] eller [navn på det forsættende vandværk] kan gøres ansvarlig for aftalens bortfald i denne situation.

Ingen af parterne eller de tilsluttede kunder kan således ikke kræve erstatning eller kompensation for direkte eller indirekte tab, omkostninger eller andre former for betaling i denne forbindelse.

**9.5. Tvister og retssager**

Som angivet under punkt 7.4. kan denne aftale bortfalde i sin helhed, hvis der inden overtagelsesdagen er opstået tvister eller retssager vedrørende [navn på det overtagne vandværks] virksomhed herunder i relation til økonomi eller forsyningsspørgsmål, der væsentligt forrykker økonomien i denne aftale.

Det er [navn på det forsættende vandværk], der vurderer, hvorvidt opståede tvister mv. har et sådant økonomisk eller teknisk omfang, at det hindrer en overtagelse, som fastlagt i nærværende aftale.

Hvis [navn på det forsættende vandværk] finder, at sager af en sådan karakter hindrer effektuering af aftalen, bortfalder denne aftale i sin helhed. [Navn på det forsættende vandværk] kan ikke gøres ansvarlig herfor og [navn på det overtagne vandværk] kan således ikke kræve erstatning eller kompensation for direkte eller indirekte tab, omkostninger eller andre former for betaling i denne forbindelse.

**9.6. Auditeringsret i forhold til overtagelsesbalancen**

[Navn på det forsættende vandværk] har en auditeringsret på den reviderede overtagelsesbalance og skal godkende denne.

Hvis der ikke kan opnås enighed om overtagelsesbalancen, bortfalder denne aftale i sin helhed.

**10. [Navn på det forsættende vandværks] overtagelse af kundeforhold**

**10.1. Kundeforholdets overgang**

Fra den [dato] overgår aftaleforholdet med kunderne i [navn på det overtagne vandværks] forsyningsområde til [navn på det forsættende vandværk].

**10.2. Fremtidig regulering af vandforsyningen til de tilsluttede kunder**

[Navn på det forsættende vandværks] gældende regulativ danner grundlaget for det fremtidige forsyningsforhold til kunderne. Regulativet vedlægges som bilag 3 til denne aftale til brug for [navn på det overtagne vandværks] sikring af accept af overdragelsen fra de tilsluttede kunder, jf. ovenfor under punkt 9.4.

**10.3. Afregning og takster fra overtagelsen**

Fra den [dato] overgår de tilsluttede kunder i [navn på det overtagne vandværks] forsyningsområde til at blive afregnet for vandforsyningsydelser mv. i henhold til [navn på det forsættende vandværk] til enhver tid gældende takstblad.

**10.4. Fremtidig forsyning efter overtagelsestidspunktet – herunder udbedring af ledningsnet mv.**

[Navn på det forsættende vandværk] påtager sig efter overtagelsesdagen, jf. punkt 3, pligten til at forsyne og servicere kunderne i [navn på det overtagne vandværk] på tilsvarende vis som øvrige kunder i [navn på det forsættende vandværk].

**10.5. Tilslutningsbidrag for at blive kunde hos [navn på det forsættende vandværk] i den konkrete overdragelse**

Parterne har på baggrund af de konkrete økonomiske regnskabsdata, den vedligeholdelsesmæssige stand af ledningsnet m.v. og den forventede fremtidige driftsøkonomi m.v., samt værdien af aktiverne, der overdrages aftalt, at aktiverne, der overdrages, jf. aftalens punkt 4, erstatter de tilsluttede kunders pligt til at betale tilslutningsbidrag i henhold til [navn på det forsættende vandværks] regulativ og takstblad.

**11. Tvistløsning**

Hvis der skulle opstå tvister om forståelsen af denne aftale, skal sagen forsøges forligt via mediation med en mediator udpeget af parterne i fællesskab.

Hvis ikke tvisten kan løses ved mediation, skal sagen indbringes for domstolene af den part, der mener at have et krav.

**12. Underskrifter**

Sted og dato: Sted og dato:

Tegningsberettiget for xxxxxx Vandværk Tegningsberettiget for xxxxx Vandværk